  Майя Бывальцева Ижкар администрациын Йӧскалык но вӧсьлык кусыпъёсъя консультационной кенешлэн пумиськонэз ортчиз. Одӥгез эскерем ужпум Удмуртилэн шоркараз йӧскалык кылъёсты утён но дышетон ужпумъёсын герӟаськемын вал. Со сярысь муниципал кылдытэтлэн пресс-службаез ивортэ. Та дыре Ижкарысь ньыляз школаосын удмурт кылэз тодмет чотын 263 пиналъёс дышето. 11 школаосын удмурт кылъя кружокъёс ужало, отчы 1 сюрслэсь трос пиналъёс ветло. Со сяна, Ижкарысь ньыляз школаосын 505 пиналъёс бигер кылэз дышето. Тодэ вайытом, 1-тӥ коньывуонэ Ижкарысь Йӧскалык лыдӟетъюртлэн йӧскалык но шаертодон литературая но библиографияя центраз (Удмурт урам, 264) удмурт кылъя «Кубо» вераськон клуб усьтӥськоз. Тегъёс: Дышетон Ижкар Удмуртия пиналъёс удмурткыл  